Gabriela Firea a explicat că nu a fost nunta fiului lui Liviu Dragnea pentru că nu și-a dorit să fie „ipocrită” și să meargă la o nuntă „de dragul aparențelor”, ceea ce ar fi însemnat pentru primarul Capitalei să ajungă într-o „fundătură”.

FOTO; g4media.ro

„A fi mers la nuntă şi a fi stat la masă, a socializa, mânca, a dansa, a mă simţi bine, ce face omul la nuntă, ar fi însemnat să îmi fie ruşine de mine. Vă spun sincer, având în vedere discuţiile şi mesajele care se întâmplaseră între mine şi domnul Dragnea. Decizia, în familie, de a nu participa, în primul rând pentru a nu fi ipocriţi şi să mergem la o nuntă de dragul aparanţelor. Şi într-o relaţie profesională, şi într-una personală, a salva tot timpul aparanţele înseamnă a ajunge într-o fundătură, şi eu am decis să nu mai fiu în acestă fundătură de dragul aparenţelor, de a le salva şi de a ne preface că totul este bine, curge lapte şi miere, că este roz, ca pe urmă eu şi colegii mei din ţară să decontăm un management defectuos al domnului Dragnea”, a declarat Gabriela Firea la TVR.

Legat de oficierea cununiei civile, primarul capitalei spune că este vorba de promisiune respectată.

„Am promis celor doi tineri că voi oficia cununia civilă cu mult înainte de a avea ultimele discuţii cu domnul Dragnea, din care a reieşit că nu va schimba nimic în atitudinea faţă de mine, şi am vrut să mă ţin de cuvânt faţă de cei doi tineri, pentru că ei nu au nicio vină şi în continuare consider că nu am făcut un lucru rău. Ar fi fost urât din partea mea să nu oficiez cununia civilă”, a precizat Firea.